Suren Ayvazyan

Suren Baxşiyeviç Ayvazyan (; ) — erməni şair, yazıçı, jurnalist və tərcüməçi.

 Həyatı 
Suren Baxşiyeviç Ayvazyan 1915-ci il yanvarın 9-də Zəngəzur qəzasının (indiki Ermənistanın Sünik mərzi) Xınzırək kəndində anadan olmuşdur. 1934-cü ildə Gorus pedaqoji məktəbini bitirmiş, Xanazax kəndində müəllim olaraq çalışmışdır. 1942-ci ildə Azərbaycan Dövlət Universitetinin filologiya fakültəsini bitirmişdir. Böyük Vətən müharinəsində iştirak etmişdir. 1945-ci ildən Azərbaycan KP MK-nin Bakıda erməni dilində çıxan orqanı "Kommunist" qəzetində çalışmışdır. 1953-cü ildən İrəvanda yaşamışdır.

20 may 1981-cü ildə İrəvan şəhərində vəfat etmiş, doğma kəndində bastırılmışdır.

 Yaradıcılığı 
1937-ci ildən çap olunur. İlk hekayələr toplusu "Yarımçıq xalça" (1947), "Xoradzor" (1951) Bakıda nəşr olunmuşdur. "Dərələrin səsi", "Səssiz lalələr", "Kanyonda", "Kədər" və başqa hekayələrində incə psixoloji təhlillərlə qəhrəmanların daxili aləmini açır. "Dağlılar" (1955), "Vicdan" (1957), "Həyat mənə yar ol" (1962), "Sabahınız xeyir" (1964) və s. romanların müəllifidir. "Ermənilərin taleyi" (1966) tarixi romanında XVIII əsrdə erməni xalqının yaşam mübarizəni təsvir etmişdir. Onun bir sıra əsərləri rus, ukrayn, eston və Azərbaycan dillərinə tərcümə edilmişdir.

Suren Ayvazyan Cəlil Məmmədquluzadənin hekayə və pyeslərini Azərbaycan dilindən erməni dilinə çevirmişdir ("Əsərləri" ("Երկեր"). Yerevan: Haypethrat, 1958Երկեր : [Պատմվածքներ; Պիեսներ] / Ջ. Մամեդկուլիզադե; Թարգմ. ադրբեջ.՝ Ս. Այվազյան; Խմբ.՝ Վ. Դաքեսյան; Առաջաբ. հեղ.՝ Մ. Դավթյան. Երևան : Հայպետհրատ, 1958; "Əsərləri" ("Երկեր"). Yerevan: Hayastan, 1966Երկեր : [Պատմվածքներ; Պիես] / Ջ. Մամեդկուլիզադե; Թարգմ. ադրբեջ.՝ Ս. Այվազյան; Խմբ.՝ Ս. Ումառյան; Վերջաբ. հեղ.՝ Մ. Դավթյան. Երևան : Հայաստան , 1966).

 Əsərləri 

 Անավարտ գորգը (Yarımçıq xalça). Bakı: Azərnəşr, 1947;
 Խորաձորցիք (Xoradzor). Bakı: Azərnəşr, 1951;
 Ճակատագիրն հայոց (Ermənilərin taleyi). Yerevan: Hayastan, 1966;
 Həyat mənə yar ol. Bakı: Azərnəşr, 1967;
 Dərələrin səsi. Bakı: Gənclik, 1972;
 Bizim günəşli dağlar. Bakı: Gənclik, 1975;
 Судьбы армян. Москва: Советский писатель, 1976.

 İstinadlar 

 Xarici keçidlər 

 ԱՅՎԱԶՅԱՆ Սուրեն Բախշիի // Հայկական Սովետական Հանրագիտարան. հ․ 1, էջ 349.
Kateqoriya:SSRİ şairləri
Kateqoriya:Böyük Vətən müharibəsi iştirakçıları
Kateqoriya:Ermənistan jurnalistləri
Kateqoriya:SSRİ jurnalistləri
Kateqoriya:Sovet İttifaqı Kommunist Partiyasının üzvləri
Kateqoriya:XX əsr şairləri